**Učivo – Spojky**

### Spojky– sú neohybné slová, ktoré spájajú vetné členy a vety.

### Pravopis – pred spojkami a, i, aj, ani, alebo, či čiarku nepíšeme!

### ak sa spojky opakujú, píšeme čiarku pred druhou opakovanou spojkou.

### Pred dvojslovnými spojkami **a predsa a jednako a teda a preto** čiarku píšeme

### pred spojkami **ako než sťa ani** v jednoduchej vete čiarku nepíšeme.

### **Úloha č. 1**

1. **Vyhľadaj a podčiarkni v texte spojky.**

Ovocie a zelenina sú zdravé.

Zdalo sa mi, že niekto prišiel.

Povedz jej, aby mi kúpila knihu.

Lietadlo neodštartovalo, lebo bola hustá hmla.

Keď prišla mama, išli sme k babke.

Výlet sa vydaril, ale počasie nám neprialo.

Rád sa hrám na počítači i čítam knihy.

Sedela na slnku, ale neopaľovala sa.

1. **Doplň spojky do viet** *a, lebo, keď, ale, aby, že.*

Emil vstal, \_\_\_\_ počul hlasy.

Požiar zúril, \_\_\_\_ ľudia nestratili nádej.

Dievčatá cvičili gymnastiku \_\_\_\_ chlapci hrali futbal.

Lekár mu vytrhol zub, \_\_\_\_ netrpel bolesťou.

Starček povedal, \_\_\_\_ príde zajtra.

\_\_\_\_ prišla jar, deti išli do lesa na fialky.

1. **Utvor 4 vety, v ktorých použiješ spojky *a, aby, lebo, že.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Rozprávka** „**O troch grošoch**“

Kopal raz jeden chudobný človek pri hradskej ceste priekopy. Sám kráľ voľakde si šiel po tej ceste a opýtal sa chudobného človeka: „Povedz že mne ty, môj drahý, akú máš plácu na deň za túto ťažkú robotu?“

„Ha, najjasnejší kráľu, ja mám na deň tri groše.“Zadivil sa kráľ nad tým a opýtal sa ho, ako môže na tých troch grošoch vyžiť.„Jaj, Vaša Jasnosť, čoby len vyžiť, to by ešte bolo ľahko; ale ja z tých troch grošov prvý vraciam, druhý požičiavam a na tom treťom sám žijem.“Kráľ si rukou trel čelo, že si rozhúta, no nevyhútal nič, len priznal, že on nerozumie, ako by to mohlo byť, z troch grošov i vracať i požičiavať i vyžiť.

„Najjasnejší pane,“ „to je takto! Chovám si otca už starého a nevládneho, tomu vraciam; bo on ma vychoval. Ale chovám i jedného malého syna: tomu požičiavam, aby mi vrátil, keď ostariem sa. A na treťom groši aj sám potrebujem žiť. „No dobre, keď je tak,“ zaradoval sa kráľ. „Vidíš, môj drahý, ja mám doma dvanástich radcov a čím väčšiu im plácu dávam, tým väčšmi ponosujú sa mi, že nemajú z čoho žiť a troviť. Teraz im ja zahádam túto hádanku, čo si mi ty povedal. Ak by prišli k tebe opytovať sa, nepovedz že im, čo to znamená, - pokým len môj obraz neuvidíš.“Ako to dopovedal, daroval ešte sedliakovi za hrsť dukátov a odišiel domov. Len čo došiel, dal zavolať tých dvanástich radcov pred seba: „Vy,“ povedá im, „čo na toľkých peňazoch nemôžete vyžiť; jesto tu v krajine jeden človek, ktorý má na deň kremä tri groše a ešte aj z tých jeden vracia, druhý požičiava a iba na tom treťom sám žije. Teraz, keď ste múdri, povedzte mne vy, ako je to možno; lebo ak mi do pozajtrajška nepoviete, dám vás všetkých z krajiny vyhnať, aby ste mi aspoň darmo chlieb nejedli.“Pobrali sa slávni radcovia s ovesenými nosmi domov a zasadli do rady, čo ako by to bolo. I vyhľadali ho a dostavili sa hneď všetci k nemu. Prosbou, hrozbou, zle, nedobre dotierali doňho, aby im povedal, ako je to s tými troma grošmi. „ On sa im navysmieval, že takí múdri páni nevedia si porady, vtedy vytiahol z vrecka jeden z tých dukátov, čo mu kráľ podaroval a riekol: „No vidíte, tuná je kráľov obraz, sám mi ho podaroval, vidím ho dobre; nemám čo obávať sa, že by som prestúpil kráľov rozkaz. A tak vám čo chcem, vyjaviť môžem.“ - A vyjavil im hádku! Tu potom na tretí deň radcovia ľahko rozprávali s kráľom, keď im chudobný človek svojho rozumu požičal. „No,“ povedal na to kráľ, „keď si ty taký múdry, že ty viac rozumu máš ako moji dvanásti radcovia, nebudeš ty viac priekopy kopať, ale budeš ako veľký pán v mojom dvore prebývať a vedľa mňa v rade zasadať.“„Vám moji radcovia nielenže platy nepovýšim, ale vám ešte aj z toho utiahnem, čo máte!“ Neprišli tí viacej kráľa o plácu unúvať.

**Archaizmy sú zastarané slová, ktoré zanikli a nahradili ich novšie tvary slov, napr.: povedá/hovorí; iďte/choďte; rečie/vraví, hovorí; paskuda/potvora…**

**Úloha č. 2**

**zastarané slová z prečítanej rozprávky nahraď novšími tvarmi :**

napr.: groše ...............peniaze

hradská cesta.......................................................................

akú máš plácu ?..................................................................

nevyhútal nič......................................................................

chovám si otca ...................................................................

ponosujú sa mi ..................................................................

zahádam im túto hádanku....................................................

aby ste mi aspoň darmo chlieb nejedli.................................

prestúpil kráľov rozkaz.........................................................

neprišli tí viacej kráľa o plácu unúvať................................